
RESUM: L'albufereta és una zona humida, amb llacunes i canals d'una extensió apro- 
ximada de 400 Ha, situada a l'extrem séptentrional de l'Illa de Mallorca, És separada 
de la mar per una barra arenosa dunar d'ordre hectomètric. L'estudi biosedimentològic 
portat a terme a l'estany de Sa Barcassa amb l'anàlisi de la fracció arena dels vuit 
sondatges efectuats, ha permès diferenciar cinc facies sadimentàries. L'estudi dels com- 
ponents efectuat mostra una composició biogènica que oscilla entre el 69 i el 79%. 
Els principals components de la fracció litoclàstica són els fragments de roques calcà- 
rees i els sediments lutític-argilosos. Els components biogènics estan representats de 
forma principal pels bivalves, ostràcodes, gasteròpodes i foraminífers. La relació entre 
els grups i les fàcies diferenciades permeten concretar una evolució sedimentària de col- 
matació de l'estany. 


ABSTRACT: BIOSEDIMENTOLOGIC STUDY OF SA BARCASSA LAGOON IN THE AL- 
` BUFERETA OF POLLENÇA. L'Albufereta is a wet land of an extension of 400 Ha in 
the north of the island of Mallorca. It has several lagoons and channels and is sepa- 
rated from the sea (Pollença Bay) by a sand barrier of eolianite dunes. Eight cores 
have been studied in Sa. Barcassa lagoon. The sand-size fraction of these cores allows 
to distinguish five sedimentary facies. All the facies have bioclastic contents ranging 
from 69 to 97%. Lithoclastic components are limestone of Bivalvia, Ostracoda, Gas- 
tropoda and Foraminifera. The relationships between faunal contents and sedimentary 
facies show thet, the sedimentary evolution of the lagoon is by filling of the lagoon. 

INTRODUCCIÓ 


L'Albufereta de Pollença (figura 1) és una zona humida situada a l'extrem 
sudoccidental de la badia del mateix nom que s'obre a la mar oberta cap el 
NE. És situada a l'extrem septentrional de l'illa de Mallorca, la més gran de 
Parxipèlag Balear. 

L'Albufereta, en sentit ampli, abarca una extensió de 400 Ha que estan 
ocupades per llacunes, un sistema de canals (alguns dels quals són artificials) 
que les uneix i un sol canal de comunicació amb la mar. La resta està ocupada 
per aiguamolls que han estat utilitzats en alguns moments com a zones de con- 
reu (LLOBERA et al., 1986). 

Els aports d'aigúes dolces que alimenten l'Albufereta són aportats per 
quatre torrents: torrent del Rec, torrent de sa Marina, torrent de can Roig 
i torrent de can Sanet. Aquests torrents presenten un fluxe molt irregular, es- 
tacional, determinat pel règim pluviomètric. 





TORRENT 
DEL REC 


ESTANY DE SA 
BARCASSA 


Badia de Pollença 





Fig. 1.— Situació i sistema de canals i llacunes de l'Albufereta de Pollença. Els punts representen 
els sondatges efectuats. 


Channels and lagoon of L’Albufereta of Pollenga. Dots mark the core location. 

Les dades climatològiques de la zona són les característiques d'un clima 
mediterrani litoral en el que coincideixen els mínims pluviomètrics amb els 
màxims tèrmics. 

El valor mig pluviomètric de la conca drenada pels torrents que aboquen 
les seves aigües a l'Albufereta és de 800 a 1000 mm/any. El règim de vents 
predominants són del N i NE amb una mitjana anual de velocitat de 12 Km/h. 
La temperatura oscilla entre els 21.5°C de mitjana a l'estiu fins els 12.80C 
de mitjana a l'hivern, amb una mitjana anual de 17.2°C (CENTRE METEORO- 
LÒGIC DE BALEARS, 1980-85). 

A l'hidrograma de la figura 2, s'observa la variació estacional del règim 
pluviomètric. Hi són representats els valors de l'oscil-lació mitjana mensual del 
cabal i la precipitació en el cas del torrent del Rec, el més important (SERVEI 
HIDRÀULIC DE BALEARS, 1980). 





Fig. 2.— Variació estacional del règim pluviomètric a la badia de Pollença. S'hi representen l'os- 
cillació mitjana mensual del cabal i la precipitació en el cas del torrent del Rec (basat 
en dades del Servicio Hidráulico de Baleares, 1980). 


Seasonal variation of raintall of Pollença Bay. Monthly variations of flow in the torrent 
del Rec are represented according to the datas of the Servicio Hidráulico de Baleares 
(1980). 

Aquest torrent presenta un flux major i un cabal més regular que la resta 
dels torrents, degut a la surgència d’aigiies salobres continua durant tot Pany, 
juntament amb la seva proximitat a la línia de costa que fa que en línies ge- 
nerals el conjunt de les aigües de l'Albufereta siguin salobres (4-8.9 gr CIA), 
(tota la zona de l'Albufereta queda a menys de 900 m de la línea de costa). 

La xarxa de drenatge comunica a la mar tan sols per un punt que es lo- 
calitza a l'estreta franja arenosa (barra) de 100 a 200 m d'amplada que separa 
la mar de l'Albufereta. 

L'àrea total drenada pels torrents abans esmentats és de 5440 Ha, el 70% 
de les quals correponen a zones d'altures inferiors als 100 m cobertes per di- 
posits al-luvionars recents que són utilitzades normalment per al conreu. El 
30% restant correspon a les elevacions de la serra de Tramuntana formades 
essencialment per materials calcaris i dolomítics d'edat juràssica i miocena, i 
argiles i guixos amb algunes roques volcàniques bàsiques pertanyents al Triàs- 
sic superior. 

S'ha concretat l'estudi biosedimentològic de l'Albufereta en l'estany de sa 
Barcassa, degut a la seva facilitat d'accés, per la seva proximitat a la línea 
de costa i per ser el de major extensió. 

L'estany de sa Barcassa (figura 1) presenta una forma lleugerament rec- 
tangular paral-lela a la costa. El fons de l'estany és pla en tota la seva extensió 
i la seva profunditat no supera en cap punt els 0.4 m. Aixó és el resultat de 
la colmatació de la llacuna per la deposició de la matéria orgànica i dels se- 
diments, tan terrígens com bioclàstics. La composició de la matèria orgànica 
resulta del seu orígen fanerogàmic (Ruppia, Arthrocnemum, Phragmites aus- 
tralis), algal (Enteromorpha, Cladophora, Lamprothamnium papulosum) i ani- 
mal, en proporcions variables. 

Els paràmetres morfomètrics de l'estany es poden observar a la taula 1. 

L'estany vé delimitat en la seva vora oriental per la barra arenosa que 
el separa de la badia, en la seva vora meridional per .zones d'aiguamolls i de 
conreu guanyades a l'albufera, i en la seva vora septentrional per aiguamolls, 


Taula 1.— Paràmetres morfomètrics de l'estany de Sa Barcassa a l'Albufereta de Pollença. 


Morphometric parameter of Sa Barcassa lagoon of l'Albufereta of Pollenga. 





Superficie (A) Ha. 5.06 
Prof. maxima (Zm) cm. 40.00 
Longitud maxima (1) m. 365.00 
Amplada maxima (b) m. i 190.00 


Perímetre (L) m. 1230:00 

essent en aquest punt on hi surt l'únic canal d'entrada/sortida de l'estany que 
comunica amb la xarxa de canals. 

Les aigiies de l'estany són tranquiles. En l'época de forts vents estan ter- 
boloses al posar-se sediment en suspenssió. 

Els voltants de l'estany estan dominats per la vegetació halòfilla, amb es- 
pècies com Arthrocnemum fruticosum, Halimione portulacoides, Artemisia Sp., 
Salicornia sp., Triglochin sp., etc. Aquest marcat caràcter halòfil és conse- 
qüència de la influència marina sobre la llacuna, tan per l'entrada directa d'ai- 
gua salada a través del sistema de canals, impulsada pel vent, o bé per la pos- 
sible existència de filtracions en el centre de la llacuna, no confirmades. 

El fons de l'estany està recobert per la fanerògama Ruppia maritima var. 
brevirrostris. (espècie típicament eurihalina i euritèrmica) i per extensos tapis- 
sos de Lamprothamnium papulosum espècie característica d'aigües salobres o 
salades, tranquiles situades sota la influència directa o indirecta de la mar, so- 
mes i amb un gradient de salinitat creixent en el temps (CORILLION, 1975). 

En els mesos d'estiu als que els aports d’aigiia es redueixen i l'evaporació 
és elevada, la vegetació submergida arriba a la superfície, i es desseca com- 
pletament en les zones menys fondes. 

La ictiofauna està representada per espècies migratòries (Anguilla angui- 
lla), espècies limnètiques sedentàries (Gambusia affinis) i espècies marines se- 
dentari-estacionals (Liza sp.) (DEMESTRE et al., 1977). 

El quimisme de les aigües s'ha estudiat realitzant tres mostratges estacio- 
nals durant els mesos de Gener, Abril i Juliol del 1986 en un punt situat al 
centre de l'estany, analitzant diferents paràmetres químics (alcalinitat, pH, oxi- 
gen dissolt, conductivitat, clorinitat i nutrients) i biologics (pigments). 

Per la seva clorinitat es pot classificar com una llacuna d’aigiia salobre 
polihalina amb unes oscillacions de conductivitat de 17.6 mS.cm? a 38.5 
mS.cm?. En els mesos d'estiu, en que la profunditat és escassament de 10 a 
15 cm, amb una gran deposició de matèria orgànica, unes temperatures ele- 
vades i una escassa circulació, el percentatge de saturació d’oxigen dissolt no- 
més arriba a un 17.9% Els valors de clorofil-la “a” varien de 1.2 mg m° a 
18.3 mg m° que juntament amb els nivells de nutrients indiquen que es tracta 
d'aigües mesotròfiques. 


OBJECTIUS 


Els objectius plantejats en aquest apartat consisteixen en la caracterització 
de la fracció arena dels sediments d'una zona de transició (badia-plana al-lu- 

vial), i en l'evolució biosedimentològica que es dóna en aquest tipus d'am- 
bients, és a dir, una alternança successiva de les influències d’aigiies dolces 
i aigües salades que es tradueix en la variació de composició biogènica dels 
sediments, i observar la sequència sedimentària deguda a tots aquests proces- 
SOS. 


METODOLOGIA 


La metodologia emprada per aconseguir aquests objectius va ser la d'efec- 
tuar una sèrie de vuit sondatges (la seva localització es pot observar a la figura 
1) dels quals sis es van fer a l'estany de sa Barcassa amb una distribució ra- 
dial, i els altres dos a la barra de separació. El mètode de perforació que es 
va emprar, només va permetre arribar a un metre de profunditat. Consistia 
en clavar mitjançant percussió amb una maça manual de 3 Kg, un tub de PVC 
de 50 mm de diàmetre per dos metres de llarg i amb una gruixa de 4 mm, 
que era girat uns graus a cada cop per aconseguir una millor penetració, i 
una major facilitat alhora de treure'l. Una vegada clavat del tot es va procedir 
a tapar la boca superior amb un tap de suro per tal de fer el buit i estirar 
el tub amb el testimoni dins. Una vegada en el laboratori, mitjançant una se- 
rra elèctrica, es van obrir els tubs, precintant una meitat, i utilitzant l'altre 
per a fer fotografies i després agafar les mostres per a fer l'anàlisi de la seva 
composició. 

Les mostres van ser preses de forma representativa de tots els nivells ob- 
servats, excepte en el sondatge AL-5, el més llarg i complet, en el ‘que es 
va fer un mostreig sistemàtic cada 5 cm. 

Es va estudiar la granulometria de la fracció arena, mitjançant l'ús de ta- 
missos (amb diàmetre de malla 2000, 1000, 500, 250, 125 i 63 micres). Es va 
determinar el contingut de carbonat mitjançant el mètode del calcímetre de 
Bernad (VERDAGUER, 1983), i es van estudiar els components de la fracció 
arena mitjançant l'observació al binocular, centrant-se aquest estudi principal- 
ment en els components bioclàstics. 

El comptatge dels components es va fer per a les fraccions de 125, 250, 
500, 1000 i 2000 micres comptant un mínim de 500 punts per fracció. La com- 
posició total per cada mostra va ser obtinguda a partir del comptatge per frac- 
cions i del pes de cada fracció, resultant un comptatge final ponderat que va 
ser eleborat estadísticament efectuant-se l'anàlisi factorial dels components 
principals. 

RESULTATS 


La composició de la fracció arena és eminenment biogènica amb un per- 
centatge mig de 85.6%, mostrant molt poca variació tan taxonòmica com es- 
pecífica. l 

Els principals components per ordre d'importància són els bivalves amb 
un 28.69% (amb un valor maxim de 65 i un mínim de 0), els ostràcodes amb 
un 27.38% (amb un valor màxim de 50 i un minim de 1), els gasteròpodes 
amb un 11.08% (amb un màxim de 20 i un mínim de 0) i els foraminifers 
amb un 6.42% (amb un valor maxim de 14 i un mínim de 0). Els fragments 
bioclàstics indiferenciats juntament amb altres components biogènics compre- 
nen un 996, amb valors que oscillen entre un 17 i un 5%. La resta dels com- 
ponents (un 17.43%) estan formats, principalment, per litoclasts de fragments 
de roques calcàries, quars i restes pirititzats. 

Dins dels bivalves s'han reconegut tres espècies que són: 

Cerastoderma glaucum 

Abra alba 

Loripes lacteus 

En el cas de Cerastoderma glaucum és característica una variació de la 
grossària de la copinya en relació amb la salinitat: disminució amb l'augment 
d'aquesta (PARENZAN, 1974, MARGALEF, 1974, VVOLOVVICZ, 1986). 

L'únic gasteròpode present ha estat Hydrobia cf. acuta. Els foraminifers 
estaven representats majorment per Ammonia becarii. Dels ostràcodes no s'ha 
identificat cap de les espècies presents. 

El grau de conservació de tots els components biogènics era bo, obser- 
vant-se pràcticament sempre totes les ornamentacions i presentant un grau de 
trencament molt feble. 

Els resultats de l'anàlisi dels components principals efectuat mitjançant el 
programa d'ordinador BMDP (que realitza els càlculs dels paràmetres estadís- 
tics fonamentals, els coeficients de correlació entre les diverses variables, com- 
ponents principals i anàlisi d'associacions) en el Laboratori de Càlcul de la 
U.I.B. han permès identificar una série d'associacions i de classes de sediment. 

Els factors 1 i 2 són vàlids doncs representen el 55.6% de la varianga total 
(OLADE et al., 1979). 

El primer factor ve definit de forma positiva per la presència principal- 
mente de terrígens (quars, litoclasts calcaris i restes vegetals), mentres que de 
forma negativa hi intervé principalment el contingut en CaCO; juntament amb 
la presència de bivalves i gasteròpodes. 

Aquest primer factor que explica un total del 37.7% de la variança total 
representa la influència relativa de la sedimentació terrígena, és a dir, externa, 
i la sedimentació carbonatada, majoritàriament originària del mateix sistema 
en el qual s'ha depositat. 

El segon factor, que explica un 18.7% de la variança total, vé definit de 
forma positiva en primer lloc per la profunditat, seguida per la presència de 
bivalves, de litoclasts calcaris, quars i altres roques, que presenten una corre- 
lació inversa amb la presència d'ostràcodes, gasteròpodes i oogonis de carò- 
fites. 

Aquest segon factor pot representar la diferenciació de la sedimentació 
biogènica deguda al canvi de les condicions ambientals (ambient reductor, 
" Variació de la salinitat, etc.). 

En la representació dels tipus principals de fàcies sedimentàries sobre el 
pla definit pels factors 1 i 2 que s'observen a la figura 3, s'hi poden observar 
ben agrupades les mostres que se sitúen dins dels quatre tipus diferents de 
fàcies definides (Fàcies B-E), a les que s'hi ha d'afegir una cinquena, la Fàcies 
A que es correspon amb els nivells superficials amb un elevat contingut en 
matèria orgànica que no ha estat analitzada mitjançant l'anàlisi factorial de 
components principals. oe 

Les facies dels trams D i E corresponen a la major influéncia terrigena 
que queden clarament separades de les altres dues facies pel factor 1. 

Les facies B i C que no estan massa afectades pel factor 1 que diferencia 
da sedimentació carbonatada de la terrígena, estan en el lloc que els corres- 
pondria a l'ésser sediments d'albufera restringida, en la que la sedimentació 
mostra una clara interació entre els terrígens aportats pels torrents que drenen 
a l'albufera i la producció carbonatada biogènica dels organismes que viuen 
a l'albufera. 

Les condicions ambientals que es manifesten en la presència o absència 
de determinats components biogènics i sobretot de la seva abundància, és el 
que marca el factor 2, que ens separa clarament la fàcies B de la C. En la 
B hi ha un predomini dels ostràcodes, gasteròpodes i oogonis de caròfites, 
mentres que en la C els bivalves són els predominants. 


Fàcies sedimentàries 

A la figura 4 es poden observar els vuit sondatges efectuats dins dels 
quals s'hàn diferenciat les cinc fàcies sedimentaries,enumerades de sostre a 
base amb les lletres A, B, C, D i E, i que mostren una seqüència que vé 
representada à la figura 5. 


Factor-2 

Altres roques Quars 


oraminifers 


Factor-1 x  & Vegetals , 

Fig. 3.— Representació gràfica dels tipus de sediments diferenciats en l'anàlisi factorial de com- 
ponents principals. 


Main components factorial analysis of the sedimentary facies. 


La FAcies A o superior correspon a un nivell format per l'acumulació de 
matéria orgànica (principalment vegetal) i argiles fètides que mostren un color 
tótalment negre. 

La FÀCIES B està formada per argiles i llims grisos amb algunes inter- 
calacions d'arenes de gra molt fí amb copinyes, especialment de bivalves, flo- 
tant 


AL-1 AL-2 





FACIES : A,B,C,D,E 

E IJ Restes de Posidonia Llims i argiles Copinyes 
E7} Restes vegetals [E] Arenes Ferro (nòduls) 
[Z] Materia orgànica (El Graves le J Mostra I 





Fig. 4.— Columnes sintètiques dels sondatges efectuats a l'Albufereta de Pollença amb la representació de les 
fàcies diferenciades, les característiques de les quals es poden observar a la figura 5. La Situació dels 
sondatges està representada a la figura 1. 


Sintetic logs of the cores obtained from L'Albufereta of Pollença. Sedimentary facies characteristics can 
be observed in figure 5. Core location in figure 1. 

Fig. 5.— Seqiiéncia i fàcies sedimentàries de l'Estany de Sa Barcassa a l'Albufereta de Pollença. 


Sedimentary facies and sequences of Sa Barcassa lagoon in l'Albufereta of Pollença. 

(tan trencades com senceres) que puntualment mostren nuclis ferruginitzats i 
taques negrés de matèria orgànica. La textura d'aquest nivell correspondria a 
un floatstone (Witson, 1975). 

La FàciEs C està formada per un encopinyam principalment de fragments 
de bivalves, en una matriu arenosa llimosa de color gris, amb una textura 
rudstone 

La FàciEs D està formada per argiles i llims negres amb fragments de 
copinyes flotant (principalment bivalves) que donen una textura floatstone. 

La FàciEs E correspon al nivell de base. Està formada per argiles i llims 
vermells amb algun còdol d'ordre mil-licentométric de calcària ben rodat flo- 
tant dins de les argiles. 

La composició de la fracció arena, que és biogènica en un 85.6%, oscil-la 
entre un 69% i un 97% en les fàcies A, B, C i D, mentre que a la fàcies 
E és del 17.5%, oscillant entre un 25% i un 10%. 

L'anàlisi granulomètrica de les diferentes fàcies mostra que la fracció més 
fina (llims i argiles) és la predominant dins dels sondatges efectuats a l'estany. 
La seva proporció però és diferent segons les fàcies. Així la fàcies C és la 
que té un percentatge més baix de la fracció més fina, essent el de major con- 
tingut en arena i sobretot en grava degut a l'acumulació de fragments de co- 
pinyes. Les fàcies B i D presenten una granulometria molt similar. La fàcies 
D però, mostra un major contingut en la fracció més fina i una menor pro- 
porció de la fracció arena, encara que la fracció grava sigui superior per la 
presència dels fragments de copinyes. 

El grau de selecció (“sorting” de Trask, 1932) dóna 1.870 per la fàcies 
B. 4.593 per la fàcies C i 1.451 per la fàcies D, amb la qual cosa tenim que 
el grau de selecció és molt bó en les fàcies B i D, mentres que la C està 
molt mal seleccionada. 

L'índex de disimetria (“skewness” de RRUMBEIN & PETUOHN, 1938) dóna 
0.027 per la fàcies B, 0.205 per la fàcies C i 0.018 per la fàcies D. L'angu- 
lositat (“Kurtosis” de RRUMBEIN & PETITJOHN., Op. cit.) dóna per a la fàcies 
B 0.0958, 0.076 per a la C i 0.011 per a la fàcies D. 

La majoria dels grans que es troben en els sediments analitzats són, com 
ja hem dit, d'origen biogènic i procedeix dels fragments esquelètics dels or- 
ganismes, principalment mol-luscs, foraminifers i ostracodes que tenen una co- 
pinya carbonatada. L'anàlisi del contingut en carbonats de les diferentes fàcies 
s'observa a la figura 5 ja dita. 

El contingut total de CaCO; a les mostres oscilla entre el 10 i el 8094 
amb uns valors intermitjos de l'ordre del 5096. Els continguts inferiors es co- 

rresponen amb els nivells amb un major contingut en elements terrígens i co- 
rrespon essencialment a la Fàcies E, formada per argiles i llims vermells. Els 
continguts superiors en CaCO; corresponen a les fàcies amb una major pro- 
porció dels ostràcodes com a components i amb uns pics màxims que es co- 
responen amb les acumulacions de copinyes, principalment bivalves. 

La tendència observada és la de la disminució progressiva del contingut 
en carbonats amb la profunditat del sondatge (figura 6). 

Els dos sondatges efectuats a la barra (AL-7) i a la platja (AL-8) pre- 
senten unes característiques molt diferenciades de la resta de sondatges. Així, 
Al-7 presenta un primer tram format per arenes de gra mig i argiles, amb un 
color marronenc i amb una abundant presència d'arrels. Correspon al nivell 
del sòl. La resta està formada per arenes grises de gra fi a mig. El sondatge 
AL-8 mostra una alternança dels nivells amb arena fina i nivells amb arena 
de gra mig, amb passades de còdols de calcàries, amb grossària superior als 
dos centímetres de diàmetre i molt ben rodats. a la part superior es poden 
observar restes de fulles mortes de Posidonia oceanica. Tot el sondatge mostra 
una fina laminació creuada de baix angle amb alguna sequència granodecrei- 
xent. 


DISCUSSIÓ I CONCLUSIONS 


De l'anàlisi de la variació dels diferents components bioclàstics en la se- 
quència deposicional podem determinar las condicions hidrològiques que han 
tingut lloc durant el procés d'acumulació i colmatació de l'estany, ja que són 
aquestes (salinitat, temperatura, etc.). juntament amb la profunditat les que 
hauran determinat en cada moment la distribució i riquesa de les poblacions 
faunístiques: de la llacuna (BRUSLE, 1981). 

Un altre factor important que també determinarà la riquesa i distribució 
dels components bioclàstics és la presència d'una vegetació macrofítica aquà- 
tica. El desenvolupament d'aquesta vegetació sobre el fons serà un dels prin- 
cipals responsables del procés de colmatació donant lloc a un efecte d'anoxia 
i creació d'un ambient reductor per acumulació de matèria orgànica (GADEL 
et al., 1983). Aquest pot afectar a la vegada la composició de la fauna i fer 
disminuir l'energia disponible del medi en relació a la seva capacitat de trans- 
port de materials. 

La colmatació per acumulació de matèria orgànica, llims i restes esque- 
lètiques principalment, comporta la creació d'un ambient cada vegada més res- 

Fig. 6.— Contingut en carbonats dels diferents sondatges efectuats a Albufereta. Observi’s la dis- 
minució progressiva amb la profunditat que presenten els sondatges (AL-1 a AL-6) efec- 
tuats dins l'estany de Sa Barcassa. 


Carbonate contents of the L’albufereta cores. A progressive decrease of carbonate con- 
tents can be observed toward the bottom of cores AL-1 and AL-6. 

tringit per disminució de la massa d'aigua, i provoca un efecte més marcat 
de les oscillacions estacionals sobre les condicions hidrològiques. 

Simultàniament es produeix un aillament de l'ambient d'influència marina 
amb la creació d'un ambient típicamente lacustre. Totes aquestes restriccions 
afavoreixen amb el temps a les espècies eurihalines i aquelles que presenten 
un cicle de vida curt amb possibles formes de resistència en les époques de 
“stress”. , 

L'anàlisi dels components de la fracció arena mostra l'existència d'una 
fauna abundant en nombre d'individus però pobra en espécies. Dins dels frag- 
ments bioclàstics només s'han reconegut les tres espècies de bivalves ja cita- 
des, i característiques totes elles d'ambients marins litorals o salobres. A la 
figura 7 es representen els percentatges en que els components principals es 
presenten a cada un dels sondatges descrits. 

En un primer tram situat entre els 80 i 85 cm de profunditat la presència 
de mol-luscs bivalves és nulla. Es tracta d'una fàcies terrígena amb una pre- 
sència molt reduida de restes bioclàstiques. Si bé els bivalves hi són totalment 
absents sí que en molt baixa proporció trobem altres components bioclàstics 
com foraminífers, ostracodes i gasteròpodes. Aquest nivell correspon al final 
de la influència marcadament continental. 

S'inicia a partir d'ací un procés de colmatació per agents interns de pro- 
ducció de la llacuna amb influències de caràcter marí. En aquest segon episodi 
trobem un augment brusc i molt considerable de la presència de bivalves. Pre- 
senten valors maxims de fins un 65% que a la vegada, en el cas de Ceras- 
toderma glaucum, i possiblement a les altres dues espècies, es correspon amb 
individuus de major grossària que a la resta de la seqüència. Aquest mateix 
fenomen també es dóna, encara que no de forma tan acusada en un segon 
pic d'abundancia situat a 35-40 cm de profunditat, on també s'incrementa (per 
sobre del valor mig) la proporció d'individuus o fragments de diàmetre supe- 
rior (4000 i 2000 micres). 

Tot aixó podria ser indicatiu de l'existència d'unes condicions hidrodinà- 
miques de major energia, pròpies d'un ambient menys restringit que l'actual, 
degudes seguramente a una millor o més fàcil comunicació amb la mar oberta. 

Relacionat amb aquest fet, a la figura 8, es representen els percentatges 
d'abundància de Cerastoderma glaucum i de la resta de bivalves. Aquest tram 
(C) és l'únic on les dues poblacions evolucionen paral: ‘lelament, tal vegada de- 
gut a que la deposició de materials fins i de matèria Orgànica encara no és 
excessiva afavorint d'alguna manera a Cerastoderma glaucum més frequent so- 
bre fons arenosos que no fangosos (RIEDL, 1986). 

Fig. 7.- Distribució percentual dels components biogènics principals. 


Percentual distribucion of main biogenic contents. 

El suposar una menor deposició de matèria orgànica en aquest tram C 
està recolzat pel fet de que no apareixen nòduls de ferro pirititzats, que in- 
diquin l'existència de condicions reductores, i que sí hi són presents en els 
trams immediatament superiors, així com oogonis de caràcies. 

El fet de que Cerastoderma glaucum i la resta de bivalves presenten una 
evolució inversa a la resta de la seqüència ha de tenir un significat, així com 

el fet de que els 30 cm superiors la població de Cerastoderma glaucum superi 
percentualment a la resta dels bivalves. - : 

La disminució en el percentatge dels bivalves coincideix amb l'aparició de 
restes pirititzades i amb un lleuger augment del percentatge d'ostràcodes, in- 
dicador tot aixó d'un ambient ja més pròpiament lacustre o lagunar més res- 
tringit i de condicions hidrodinàmiques de menor energia, amb una disminució 
progressiva de l'alçada de la columna d'aigua i un increment de la deposició 
de matèria orgànica i dels ambients reductors, que condicionarà la modificació 
de la riquesa i composició de la fauna. Aquest tram també vé acompanyat 

Fig. 8.— Relació percentual de Cerastoderma glaucum amb la resta de bivalves dins de la com- 
posició biogènica total. 


Percentual relationship between Cerastoderma glaucum and the rest of bivalve species. 


140 JJ. FORNOS & V. FORTEZA 


AL-4 AL-5 AL-6 








Fig. 9.— Secció longitudinal de l'estany de Sa Barcassa on s'hi representa la distribució de fàcies 
(la simbologia emprada és la mateixa de la figura 4). 


Longitudinal section of Sa Barcassa lagoon with sedimentary facies distribution (see figure 
4 as reference). 


amb un increment del percentatge de gasteròpodes representats majorment per 
Hydrobia cf. acuta propi d'ambients límnics salobres. 

En la part superior de la seqüència, el percentatge de bivalves disminueix 
mentre que paral-lelament s'incrementa el d'ostràcodes degut al mateix procés 
de colmatació i a tots els fenòmens que comporta. 

Els foraminífers i gasteròpodes són components més minoritaris en els que 
també les seves variacions acompanyen al procés de deposició. 

La variació dels ostràcodes amb la profunditat és totalment inversa a la 
dels bivalves, presentant els valors mínims en profunditat i els màxims en els 
trams més propers a la superfície amb un petit màxim a 50 cm de profunditat. 
El valor més alt no és dóna al darrer tram (A) sinó entre els 15 i els 25 cm 
(tram B) de profunditat, degut possiblement a l'existència d'unes condicions 
hidrològiques més òptimes que les actuals, presentant una tendència a dismi- 
nuir en el darrers 15 cm. 

La formació d'un ambient lacustre de cada vegada més restringit amb una 
vegetació macrofítica abundant afavoreix clarament a aquelles espècies de cicle 
de vida curt o estacional, en perjudici d'espècies de cicle llarg (mol-luscs, bi- 
valves). 

Així doncs, la seqüència general dels sediments observats, que s'inicia 
amb la darrera transgressió, ens dóna una seqiiéncia de colmatació de l'estany 
que comença per un fort aport de caràcter continental i evoluciona amb la 
deposició en major grau de la producció interna amb influències externes cada 
cop menys importants (figura 9). Aquesta colmatació a la vegada afavoreix la 
nul-la comunicació de l'estany amb 'la resta d'albufera i del mar obert. 

